— 165 — 



oster leurs exactions, troubles et empeschemens qu'ilz nous 

 font. 



Donné au conseil de ladicte cité, le xxvi e jour du mois de 

 janvier mil cinq cens trente-trois. 



(Signé) Lambelin. 



VIT. 



1536 — 12 septembre. 



Lettre du garde des sceaux Granvelle a Simon Gauthiot 

 d'Ancier, rappelant a ce personnage la promesse qu'il 

 avait faite a l'empereur d'empêcher les doctrines 

 luthériennes de pénétrer a besançon. 



( Délibérations municipales.) 



Monsieur d'Ancier, Dieu sçet combien il me desplait de ces 

 facheurs procès recommancez entre l'église et la cité Et puis- 

 que je ne voys plus remède de les éviter, je m'en remectz à ce 

 que Dieu en donra, puisque à mon simple jugement le sens des 

 hommes y fault comme qu'il soit. Mais je ne puis délaisser de 

 vous escripre, pour ce que je dois à nostre saincte foy, service 

 de l'empereur, à la patrie et cité, qu'icelle cité acquiert mau- 

 vais bruit touchant les nouvelles sectes. Et s'il est vray ce que 

 l'on dit des propres confessions faictes en l'hostel consistorial, 

 par dessus la notoriété que l'on dit en estre, je ne sçay comme 

 il se pourra bien excuser que prompte justice n'en soit esté 

 faicte, sans la remettre en procès ordinaire et la proteler par 

 incidens. Et pour ce que vous devez estre souvenant de ce que 

 vous en dictes, promeites et asseurates denz Toledo, prenant 

 la charge sur vous et à vostre charge, que l'empereur en a 

 bonne mémoire, et que, comme sçavés, m'en feites-estre plaige, 

 il me semble convenir et à mondict debvoir, pour les considé- 

 rations avant dictes et à l'exigence de bonne amytié, vous 

 escripre sur ce et prier austant cordialement et affectueuse- 

 ment que je puis, et vous adjurer (si bene quam de te merui) 

 que vous y veullez pourveoir et remédier pour éviter plus grant 

 inconvénient' et scandale, et me faire ce bien que la cité et tous 

 les notables d'icelle sçaichent ce que dessus, pour ma descharge 



